MrsKorea & mily2 nélkül ez az epizód nem jöhetett volna létre.
~ 49. rész ~
- Tiltakoznunk kell Őfelsége döntése ellen. - Igen, ezt nem nézhetjük tétlenül!
Nem így gondolja, Miniszter?
Önök meg mit keresnek itt? A minisztériumokban ilyenkor megbeszéléseket kellene tartani.
Szóval mit keresnek itt?
Miért nem válaszolnak?
Bocsásson meg, Felség, de hogy vehetnénk részt a megbeszéléseken,
ha lemondtunk a tisztségünkről?
Micsoda? Lemondtak a tisztségükről?
- Hogy értik ezt? - Mind beadtuk a felmondásunkat, Felség.
Hogy mondta, Miniszter?
- Miniszter! - Nem bírjuk nézni, ahogy a kormány romba dől.
Ha nem mondja le a közelgő államigazgatási vizsgát, mind lemondunk hivatali tisztségünkről.
Miniszter, inkább beadványban kellett volna tiltakoznia, mint rögtön felmondani!
- Hogy hagyhatja figyelmen kívül a szokásokat? - Őfelsége hagyja őket figyelmen kívül, nem én.
Ha azt parancsolja nekünk, hogy ilyen alacsony sorból származókkal dolgozzunk,
az ugyanolyan, mintha felmondásra szólítana fel minket!
Igen, ebben igaza van.
Valóban azt mondtam, hogy ha nem akarnak támogatni, hagyják el a kormányt.
Ha tehát így éreznek, én nem állítom meg önöket.
De az államigazgatási vizsga előtti napig még gondolkozhatnak a dolgon.
Ezért, ha a kormány tagjai kívánnak maradni, el kell jönniük hozzám.
A tíz nap múlva esedékes vizsga napján a Sárkány órájáig várom önöket.
~ a Sárkány órája: reggeli 7 és 9 óra között ~
Amint lejárt ez a határidő, folytassák a lemondással kapcsolatos ügyintézést. Megértették?
Igenis, Felség.
Látta, hogyan viselkedett velünk Őfelsége, Excellenciás uram?
Megmakacsolta magát!
Nem csak ijesztgetni próbál minket. Eldöntötte, hogy kirúg mindannyiunkat!
- Így igaz! - Nyugodjanak meg.
Azt gondolják, kilépünk a kormányból, csak mert ő így viselkedik? Nem hiszem én azt!
Az ország megáll a lábán király nélkül, de a kormánya nélkül nem!
Megkérek mindenkit a hat minisztériumban és a három cenzúra-hivatalban,
hogy támogassanak minket.
Az államigazgatási vizsgára tíz nap múlva kerül sor.
Rá kell vennünk Őfelségét, hogy ő jöjjön el hozzánk,
még mielőtt mi nyújtanánk be neki a végleges felmondásunkat!
- Megértették? - Igen...
Úgy érti, az összes miniszter benyújtotta a felmondását,
hogy tiltakozzon Őfelsége döntése ellen?
Igen, Felség. De nem csak ők.
Még az alacsonyabb rangú hivatalnokok is csatlakoztak hozzájuk,
és sorra nyújtják be a felmondásukat.
Édesanyám...!
A miniszterek megpróbálják sarokba szorítani Őfelségét!
Megpróbálják megszorongatni őt!
Menj, és hozd ide az apámat. Meg kell állítanunk őket!
Igenis, Felség.
- Ők mind a Nam In és a So Ron párt tagjai? - Igen, Felség.
Ha visszahívjuk azokat, akik száműzetésbe kényszerültek,
megakadályozhatjuk, hogy a kormány összeomoljon.
Azonnal rendeld vissza őket, hogy az állam ügyei ne szenvedjenek kárt.
Igenis, Felség.
Hány felmondás érkezett be idáig?
Több mint száz.
Még a tartományi tisztviselők és a városi elöljárók is csatlakoztak hozzájuk.
Ennek szörnyű következményei lesznek.
Attól félek, hogy ez a népre is ki fog hatni.
Felség, nem elég, ha visszarendeljük a már visszavonult vagy elűzött hivatalnokokat!
Mást kell kitalálnunk!
Az micsoda, Felség?
Egy feljegyzés a kormánynak azokról a területeiről,
melyek közvetlenül befolyásolják népem mindennapjait.
Legyen ez az útmutató számodra, hogy a sürgős ügyeket elsőként elintézhesd.
Ez csupán átmeneti megoldás, de a nagy bajt elkerülhetjük vele az államigazgatási vizsga előtt.
Nem tudnak sokáig ellenállni nekem. Most úgy tesznek, mintha el akarnák hagyni a kormányt.
A tudósok azért léteznek, mert a kormánynak és az elvégzendő feladatoknak szükségük van rájuk.
Ha rájönnek, hogy veszélyes játszmát űznek, vissza fognak fordulni.
Ez egy királyi kérvény.
- Kézbesítsd és kísérd vissza azt, akinek szól. - Igenis, Uram.
Engedjenek át minket.
Mint látja, épp beszélgetünk. Menjen körbe, ha be akar menni.
Menjek körbe? Ez az úr itt a helyettes tanácsos!
- Menjünk körbe. - De mester...!
Azt mondtam, menjünk körbe.
Azt hiszi talán, hogy a hivatalos talár elrejti majd a mocskos vérét?
- Az a nyomorult...! - Ne tégy semmit!
- De mester...! - A tanácsosnak igaza van.
Ha felfordulást okozunk, az csak rossz fényt vetne Őfelségére.
Ez az első alkalom, hogy kigúnyoltak? Tudom, hogy dühítő, de el kell viselned.
Őfelsége ugyanezt teszi értünk és a kormányért.
Menjünk.
Hát ezt is megoldottuk!
Mind beadtuk a felmondásunkat, Felség.
Ha nem mondja le a közelgő államigazgatási vizsgát, mind lemondunk hivatali tisztségünkről.
- Menjünk vissza. - Felség! Még csak nem is akarja látni Őfelségét?
Nem azért jöttem, hogy Őfelségével találkozzak. Máshová akarok elmenni.
Song Yeon! Song Yeon, valami óriási történt! Gyere ki gyorsan!
Hogyan? Mi a baj?
Őfelsége, a Királyné odakinn vár!
A Királyné eljött az Akadémiára? Ez igaz?
Igen! Odakinn beszélget az igazgató úrral!
Menj ki, Song Yeon! Az udvarhölgye azt mondta, veled akar találkozni!
- Miért akarja látni Song Yeont? - Nem tudom!
- Hát itt vagy. - Felség!
Felség...!
Hát eljött az idő! Song Yeonból ágyas lesz!
- Ágyas? - Mi másért jött volna el a Királyné!
Azért jött, hogy személyesen találkozzon egy jövőbeli ágyassal!
Végre így alakultak a dolgok.
Eleinte kételkedtem, de Song Yeon tényleg...
- Nem, talán nem ez az ok. - Nem? Miről beszélsz?
Magához is rendelhette volna Song Yeont! Miért jönne el ide személyesen?
Azért jött, hogy jól megtépje Song Yeont!
Mivan?
Butaság! Tudhatnád, milyen finom asszony a Királyné!
A Királyné is csak egy nő! Nem tűri, ha valaki szemet vet az urára!
Na és mi a helyzet Song Yeon rangjával? Hogy lehetne egy akadémiai damo királyi ágyas?
Ez őrültség!
Szóval azt mondod, lehet, hogy jól megtépi Song Yeon haját?
- Az fájni fog! - Biztos vagyok benne, hogy téved, Uram!
- Nem tenne ilyet... - A hajánál fogva!
Így...!
Kérem, ne tegye, Felség!
Én itt dolgozok, Felség.
A festők és a damók közösen dolgoznak, hogy képeket fessenek a palota eseményeiről.
Valóban? Szóval ez az Akadémia feladata.
Remélem, nem zavartalak meg valami fontos munkában.
Dehogyis, Felség! Kérem, ne aggódjon!
Akkor jó.
Igazából már régen el szerettem volna jönni ide. Látni akartam, hogy dolgozol.
Kíváncsi voltam, hogy boldogulsz a többiekkel.
Ezért vagyok ma itt.
Akárkit elküldhettem volna, de a saját szemeimmel akartam látni.
Látni akartam, mit jelent számodra az Akadémia.
Kíváncsi voltam, képes lennél-e elhagyni ezt a helyet.
Felség...
A legnagyobb tisztelettel, Felség... Hogy érti ezt?
Hogy érti azt, hogy képes lennék-e elhagyni ezt a helyet?
Nemsokára kijelölnek egy királyi ágyast. És én téged választalak majd.
Tessék?
Felség! Királyi ágyasnak...?
Gyere a palotába, Song Yeon. Gondoskodnod kell Őfelségéről.
Felség...!
Őfelsége mindig is egy magányos és nehéz úton fog járni.
Örökre nyughatatlan lesz, és folyamatosan halad majd előre.
És mindig magányos lesz.
Tudom, hogy az ilyen pillanatokban támasza lehetsz majd.
Tudom, hogy képes leszel betölteni Őfelsége szívében azt a részt, amit én képtelen voltam.
Felség...
Természetesen nem kényszerítelek rá, ha nem akarod.
Nehéz döntés lesz ez számodra, hiszen akkor le kell mondanod az álmodról,
hogy festő legyen belőled.
De örülnék neki, ha megtennéd, amire kérlek.
Csodálatos lenne, ha Őfelsége mellett lehetnél, és támogathatnád őt.
- Menjünk vissza a palotába. - Igenis, Felség.
Értesíts, ha döntöttél. De ne tétovázz sokáig.
Yi udvarhölgy vagyok az Hae Kyung királyné palotájából. Őfelsége látni kívánja önt.
- Látni kíván engem? - Igen, Uram.
- Felség, Hong titkár megérkezett. - Kísérd be.
Üdvözlöm.
Hogy mondta, Felség? Azt szeretné, ha a húgomból Királyi Ágyast csinálnánk?
Igen, így szeretném. Kérem, teljesítse a kérésemet.
De Felség, én a kormány egyik tagja vagyok, aki közel áll Őfelségéhez.
- De ha rokonságba kerülök a Királyi Családdal... - Hát nem érti?
Azért ajánlom ezt most fel önnek, mert ön Őfelsége leghűségesebb alattvalója.
Szerettem volna még várni ezzel az egésszel,
de megváltoztattam a döntésemet, mikor láttam, milyen helyzetbe került a kormány.
Ez egy kritikus időszak, mikor kézről kézre jár a hatalom.
Ki lenne alkalmasabb arra, hogy hatalomhoz jusson, mint Őfelsége leghűségesebb alattvalója?
És ez még nem minden. Létfontosságú, hogy Őfelségének örököse szülessen.
Egy trónörökös megerősítheti és stabilizálhatja Őfelsége erejét és pozícióját.
Természetesen sokan tiltakoznak majd, ha így teszünk.
De én bízom önben, hogy a hatalmát és befolyását Őfelsége javára fogja használni.
Tehát mit szól hozzá? Bízhatok a hűségében, és elindíthatom a hivatalos kiválasztási folyamatot?
Felség...
- Visszavonta már valaki a felmondását? - Sajnálom, de nem, még senki, Felség.
A No Ron hivatalnokai makacsabbak, mint hittem. Ilyen könnyen nem fogják meggondolni magukat.
Igen, nem fognak meghátrálni, ahogy én sem.
Hát nem lenne csodálatos, ha mindezt konfliktus nélkül megoldhatnánk?
Hallottam, hogy a korábbi munkaügyi miniszter, Han Sung Gyu és a helyettes gazdasági miniszter,
Park Hyun Woo visszatért a száműzetésből, a Nam In párt tagjaként.
Találkozni szeretnék velük. Kérlek, intézd el nekem.
Igenis, Felség!
Küszöbön az államigazgatási vizsga! Mi lesz velünk, ha hitelesítik a felmondásainkat?
Maguk meg mit keresnek ebben a tárgyalóban?
Három napja mind benyújtották a felmondásaikat!
Mit keresnek hát itt?
A tudtom nélkül visszavonták volna a felmondásokat?
Azonnal hagyják el ezt a helyiséget!
- Felség...! - Nem hallották?
Ezt a tárgyalót csak azok használhatják, akik a kormány szolgálatában állnak!
Milyen jogon tartózkodnak itt, ha meghátráltak a feladataik elől?
Mi lesz? Erőszakkal kell kitoloncolnom innen önöket?
És ez még nem minden! A Nam In és a So Ron tagjai folyamatosan térnek vissza a fővárosba!
Valamit tennünk kell, Miniszter! Ha a vizsgán új tisztviselőket választanak ki,
- ... lehet, hogy mindannyiunknak felmondanak! - Ne beszéljen őrültségeket!
A kormány ügye nem gyerekjáték.
Hogyan is irányíthatnák száműzöttek?
Őfelsége tökéletesen tisztában van azzal, hogy így nem irányíthatja az országot!
De a pozíciókat hamar feltölthetik!
Miket beszél? Azt akarja, hogy térden állva könyörögjünk?
Lehet, hogy zöldfülű még, de még mindig a Király, aki ellen harcolunk.
- Én csak a legrosszabb... - Elég!
Szóval azt javasolja, boruljunk le előtte, hogy megmeneküljünk a bajtól?
Ha most behódolunk, a No Ron jövője megpecsételődött!
Hogy mondhat ilyen ostobaságokat?
Valóban azt mondtam, hogy ha nem akarnak támogatni, hagyják el a kormányt.
Ha tehát így éreznek, én nem állítom meg önöket.
Megmondtam, hogy ne jöjjön ide többet.
Azt akarja ezzel mondani nekem, hogy még a kéréseimet sem tartja tiszteletben?
Mégis hogy mondhat ilyen elképesztő dolgokat, Felség?
De úgy gondoltam, jobb, ha Felséged tudomást szerez mindenről, mielőtt lépéseket tennénk.
- Ezért vagyok most itt. - Tudomást szerezni? Mégis miről?
Bizonyára hallotta, hogy Őfelsége sarokba szorít minket.
Megpróbálunk minél több támogatóra szert tenni.
De ha ez így folytatódik, nem tudjuk, mi lesz velünk.
Nem hagyhatjuk, hogy a No Ron százéves hagyományai darabokra hulljanak a Király előtt!
Azon gondolkoztam, hogy Changnyungban talán megtaláljuk a megoldást.
Hogy érti ezt? Megtalálni a megoldást Changnyungban...?
Egy pillanat. Úgy érti, abban a Changnyungban...?
Ha támogatókat akarunk a No Ron köré gyűjteni, és egyesíteni akarjuk erőinket,
olyasvalakire lesz szükségünk, aki képes erre.
- Miniszter, nem gondolhatja...! - De igen, Felség.
Vissza fogom hívni a fővárosba a tanács egykori vezetőjét, Jang Tae Woo urat.
Excellenciás uram, Yoon Dae Chul kormányzó megérkezett.
- Excellenciás uram, kérem, bocsásson meg! - Megbocsátani? Miért?
Excellenciás uram!
Országunk ősi szokásai ellen való, hogy megadóztassuk az iskolákat,
ahol politikusaink tanulnak.
- Vagy tévednék? - Nem, Excellenciás uram!
De Őfelsége parancsai miatt nem volt más választásom, mint adókat kivetni!
- Szóval Őfelsége miatt tette? - Kérem, bocsásson meg! Helyrehozok mindent!
A tudósok, tisztviselők, de még a hivatalom újoncai...
... se követik a parancsaimat! Hasznavehetetlenné váltam!
Azért nem engedelmeskednek, mert ön méltatlan erre a feladatra.
Excellenciás uram!
Tudósokként a mi feladatunk kijavítani a Királyt, ha rossz útra tévedne.
De ha vakon engedelmeskedik a parancsoknak, csak mert nem akarja kockára tenni a beosztását,
nincs joga arra, hogy kormányunk tagja legyen!
Kérem, bocsásson meg, Excellenciás uram!
Rég találkoztunk, Excellenciás uram. Hogy szolgál az egészsége?
Biztos vagyok benne, hogy nem csak azért jött, hogy az egészségem felől érdeklődjön.
Miért jött hát el hozzám?
Úgy vélem, hogy már tudja a választ, Excellenciás uram.
Biztos vagyok benne, hogy ismeri kormányunk jelenlegi helyzetét.
Nem megmondtam? Mondtam, hogy ez lesz!
Tudom, hogy ő a rangidős a Királyi Családban, de hogy támogathatták az ő hatalomvágyát?
Kérem, térjen vissza a fővárosba. Mentse meg a kormányt a pusztulástól!
Egyedül ön mentheti csak meg a No Ront.
Félreállítottak engem amiatt a nő miatt.
De most újra eljött, hogy a segítségemet kérje, mert mindent tönkretettek!
Excellenciás uram, ön eddig is a No Ron vezetője volt, és ez ezután sem fog változni.
Hagyja, hogy a No Ron párt összeomoljon Őfelsége miatt?
Csak 6 yang! Jó áron adom!
Ide tettem a retket. Most mit csináljak?
- Eleget dolgoztál. Pihenj csak. - Pihenjek? A tudósok nemsokára itt lesznek!
Megyek, és kitakarítom a belső szobákat.
- Szeretnéd, hogy valami mást csináljak? - Nem. Egyszerűen csak boldog vagyok.
Mostantól így fogunk élni.
Mely férfi törődne velem úgy, mint te?
Mak Soon...!
Sajnálom, de... Ezen kívül semmi mást nem tehetek érted.
Ne mondd ezt. Hogyne tehetnél!
Fiatalon megözvegyültem, és kocsmáros lett belőlem,
de senki sem volt olyan kedves hozzám, mint te.
Csupán annyit kell tenned, hogy éjjel, mikor alszunk, szorosan hozzám bújsz.
Azt hiszem, én már ennyitől is boldog leszek.
Bácsikám!
Hát itt vagy?
Dal Ho...!
Most, hogy megnősülsz, már csak Dae Su marad, vagyis Dae Su úr!
Már mondtam, hogy ne magázzon!
- De hát ötödik szintű tiszt lett önből... - Ne csináld már!
Hát nem ismered? Még a végén én is zavarba jövök!
Úgy érted, ugyanúgy tegezhetem, mint korábban?
Hát persze. Csak szólítson Dae Sunak, mint eddig.
Ha ezt szeretnéd, akkor megteszem. Dae Su!
Parancsoljon, uram!
Szóval neked is meg kellene nősülnöd.
Megnősülni? Nekem?
Gondolj bele! Dal Ho megnősül, Song Yeonból pedig királyi ágyas lesz.
Itt fogsz élni egyedül?
Micsoda? Mit mondtál az előbb? Song Yeonból ágyas lesz?
Nem tudtad? Az Akadémián mindenki tud róla.
Dae Su, miről beszél ez?
Ne mondjon ilyet, Uram.
Már hogy is lehetne Song Yeonból ágyas? Ne mondjon többé ilyeneket!
- Először mi is így hittük, de... - Azt mondtam, fejezze be!
Ön szerint lehet, hogy ez vicces, de ezzel igenis megbánthatja őt! Megértette?
Szóval ne zaklassa őt ilyen ostobaságokkal, világos?
Igen... uram....
Igenis, uram.
Hogy haladnak az előkészületek a holnapi vizsgákhoz?
Hat udvart készítettünk elő az államigazgatási vizsgára, és négyet a katonai felmérőre.
Felség, a Munkaügyi és a Hadügyminisztériumban számos pozíció megüresedett.
Sok jelentkezőnek kell lehetőséget biztosítania ezen a vizsgán.
Igen, nem lesz könnyű több mint 2000 hivatalnokot kiválasztani a jelentkezők közül.
Meg kell bizonyosodnunk arról, hogy a neveltetésük és múltjuk megfelelő.
A legnagyobb igyekezettel fogunk dolgozni, Felség.
Előremehetnek az olvasóterembe. Hamarosan én is megyek.
Igenis, Felség.
- Song Yeon! - Felség.
Itt szoktam átnézni a tekercseket.
Ma sokáig kellett dolgoznod.
Igen. A Szertartások Hivatalába mentem a vizsgák miatt, de a tisztviselők mind késve érkeztek.
Neked is gondjaid vannak miattam.
Az Akadémián biztos nagy a felfordulás a vizsgák miatt.
Hogy mondhatja, hogy ez gond? Szó sincs erről. Az állam fizet a munkánkért.
Foglalj helyet, Song Yeon.
Ugyan, Felség, hogy mernék én leülni?
Semmi gond. Ülj csak le nyugodtan.
De Felség, olyan gondterheltnek tűnik az arca.
- Valóban? - És úgy tűnik, lefogyott.
- Nem érzi jól magát? - Nem, de néhányszor kihagytam az étkezéseket.
Micsoda? Kihagyta az étkezéseket?
Azért fordult elő, mert nagyon lefoglalnak az ország ügyei.
De nem lenne szabad ezt tennie! Az ön egészsége mindennél fontosabb kell, hogy legyen!
Mi lesz, ha tönkremegy az egészsége? Kérem, egyen ezentúl rendesen!
Felség!
Milyen fura. Amikor az udvarhölgyektől hallom ezt, gyakran bosszantónak találom.
De amikor te nyaggatsz, azt élvezem.
Felség...
De ne aggódj. Ma elfogyasztom a vacsorámat.
Most örülsz?
- Megígéri, ugye? - Igen, megígérem.
- Dae Su! - Ó, végre itt vagy.
Hideg van! Miért ácsorogsz idekinn?
Mi másért? Rád vártam.
Ismerem az utat hazafelé. Menjünk be.
Őfelségétől jössz, a palotából, igaz?
Igen, bár az arca gondterheltnek tűnt, és aggodalom ült a vonásain.
Érthető, hogy gondterhelt. A palotában hatalmas a zűrzavar.
Tudod, tegnap találkoztam Yi Chun úrral, és mondott valami egészen furcsát.
Mit?
Valami ostobaságot fecsegett arról, hogy belőled ágyas lesz!
Azt mondta, az Akadémián mindenki erről beszél. Zavar téged, ugye?
Nem. Csak viccelődnek vele.
Nem tudom, miért csinálják.
- Dae Su... - Igen?
Szerinted... meg tudnám csinálni?
- Tessék? - Ha... Ha lehetne...
Szerinted Őfelségével lehetnék?
Tudod, Dae Su...
Ha szabad lenne... Ha megtehetném...
Akkor vele akarnék lenni.
Látni akarom őt minden nap.
Ellenőrizni akarom, hogy evett-e aznap.
Tudni akarom, aznap mi történt vele, hogy volt-e valami gondja.
Ezekről akarom őt kérdezni, és hallani akarom a válaszát.
Vigasztalni akarom.
De nem tehetem, ugye?
Nem is lenne szabad ilyesmiről álmodoznom...
Song Yeon...
Sajnálom. Ostobaságokat beszélek.
Menjünk be. Fázok.
Song Yeon!
Nem állhatnál meg csak itt?
Hogyan?
Tudod, hogy lehetetlen.
Szóval miért nem hagyod abba? Miért futsz Őfelsége után?
- Dae Su! - Nem akarom, hogy szenvedj. Érted?
Megszakad a szívem, amikor csak rád nézek.
- Butuska, jól vagyok. Szóval... - Nem vagy jól!
Tudok mindenről! Tudom, mit érzel valójában, te ostoba lány!
Velem mi lesz, Song Yeon?
Én nem illenék hozzád?
Dae Su...!
Tudom, mik a valódi érzéseid.
Tudom, hogy az érzéseid Őfelsége iránt soha nem fognak megváltozni.
Tudom, hogy képtelen vagy elfelejteni őt.
De...
Nem maradhatnék csak úgy melletted?
Felség, én vagyok az.
Felség, itt az ideje, hogy megvacsorázzon.
- Mit parancsol, mit tegyek? - Mondd meg a konyhának, hogy elfoglalt va-...
Megígéri, ugye?
Rendben. Mondd meg nekik, hogy küldjék a vacsorát a lakosztályomba.
Értettem, Felség.
Milyen furcsa. A tudósoknak mostanra már el kellett volna lepniük a fővárost!
Vajon mi folyik itt?
- Mit sikerült kideríteni? - Mindenütt ugyanez a helyzet!
- Nem csak nekünk nincsenek vendégeink! - Komolyan?
- Még a Hwachun-beli fogadónak sincs? - Pontosan!
Ez tényleg nagyon különös! Holnap kezdődnek a vizsgák, hol maradnak hát a tudósok?
Ez a furcsa ebben. Kíváncsi vagyok, csak akkor jönnek-e, amikor a palota kapuit megnyitják.
Ennek semmi értelme!
Mint hallhattátok, a vizsgákra ma tíz különböző udvaron és teremben kerül sor.
Hihetetlenül mozgalmas nap áll előttünk!
- Nehéz lesz, de mindenki dolgozzon keményen! - Igenis, Uram.
Most felolvasom a beosztásokat. Jól figyeljetek.
Yi Chun festő és Tak Ji Su festő, valamint Song Yeon...
Damók: Cho Bi, Ju Hyun, Jae Eun. Hamwonjun-csarnok.
Yi Joo Hwan festő és Gam Gyung In festő...
Damók: Mi Su, Shi Bi. Uhchago-csarnok.
Itt valami nem stimmel, nem gondolod?
Mégis mi?
Már majdnem itt az ideje a vizsgáknak, miért vannak hát ilyen kevesen?
Ha jobban belegondolok, igazad van!
Hát maguk tényleg nem tudnak semmit? Később nagyobb tömeg lesz!
De ez most másnak tűnik.
Mi ez?
Miért ilyen üres a gyakorlótér?
- Azt hiszem, van egy kis gondunk. - Gond?
- Nem csak itt. A többi csarnok is ilyen üres! - Micsoda?
Felség!
- Felség! - Mi a baj?
Azt hiszem, akadt egy kis gond az államigazgatási vizsga körül!
Hogy érted azt, hogy gond?
Felség!
Mi az, hogy gond? Mi folyik itt?
A legnagyobb tisztelettel, Felség... Azt hiszem, jobb, ha ma nem megy ki megtekinteni a vizsgát.
Micsoda?
Mi a baj? Beszélj!
- Felség... - Na idehallgass, Hong titkár!
Már el kellett volna kezdeni a vizsgát! Hol vannak a tudósok?
Mi a helyzet a többi csarnokkal? Menjetek, és derítsétek ki...
Arra semmi szükség, Felség!
Semmi szükség arra, hogy bárkit is elküldjön. A többi csarnokban is ugyanezt látja majd.
Én, Jang Tae Woo, üdvözlöm Felségedet!
Hogy szolgált az egészsége, Felség?
Az egykori főtanácsos, Jang Tae Woo?
Igen, te talán még nem hallottál róla, de korábban ő volt a No Ron párt elnöke.
Nincs olyan ember az országban, aki ne ismerné az ő nevét.
Olyan művelt, hogy az összes tudós mélyen tiszteli őt.
Szóval azt mondod, miatta hiúsult meg a vizsga?
Így van. Úgy hallottam, Jang úr levélben kérte meg az összes tudóst, hogy bojkottálják a vizsgát.
Ez nonszensz! Hogy lehetséges ez?
Hiszen ez egy fontos, nemzeti esemény! A hivatalos, országos államigazgatási vizsga!
Ha ez a férfi arra kérné a tudósokat, hogy tettessék halottnak magukat, megtennék!
De Jang nagyúr évekkel ezelőtt visszavonult a politikától, és most Changnyungban él.
- Miért térne vissza...? - Mi másért?
Most, hogy a Királyné elvesztette a hatalmát, vissza akar jönni.
Nehéz helyzetben vagyunk...
Most, hogy Jang nagyúr visszatért,
a No Ron az ország összes tudósával együtt ellenszegül majd Őfelségének!
Azt mondja, ön akadályozta meg a tudósokat abban, hogy eljöjjenek?
Igen. Kérem, bocsásson meg, de így van.
Az idei vizsga országunk szokásai ellen való.
Helytelen lenne, ha tudósaink hagynák, hogy megtörténjen.
Országunk szokásai ellen való?
Az én döntésem? Na és ön?
Mivel magyarázza, hogy kizárta a kormányból az összes többi pártot?
Ez talán országunk szokásaihoz igazodik?
Igen, így van, Felség.
Ahogy a fehérnek társa a fekete, a yinnek pedig a yang,
a jó mindig a rosszal párosul. De mit jelent ez?
A rossztól meg kell szabadulni, Felség!
Egyedül a No Ron párt képviseli a helyes eszméket, melyekkel országunk irányítható.
Az előző király felismerte ezt, és idővel el is fogadta.
Őfelsége mindezt az ország érdekében tette.
Talán az előző király akarata ellen kíván dönteni?
Nem. Ha az előző király döntései helytelenek, akkor másképp is dönthetek, és így is fogok tenni.
Hiszem, hogy a kormányt harmóniában lehet a legjobban irányítani.
Ahogy a zenében a hangok harmóniát alkotnak, és az öreg egységet alkot az ifjúval,
... vagy ahogy a nő harmonizál a férfival. A politikának ilyennek kell lennie.
Ez nem arról szól, hogy kizárunk az életünkből mindent, ami nincs velünk összhangban.
Hanem arról, hogyan tudjuk megteremteni a harmóniát azokkal, akikkel nem értünk egyet.
Megboldogult elődömnek is ez volt a kívánsága.
Tehát jól figyeljen most rám. Tegyen bármit, én nem fogok meghátrálni.
Az államigazgatási vizsgára hat nap múlva ismét sor kerül.
Nem csökken az elszántságom azt illetően, hogy más pártokat és félvéreket is alkalmazzunk!
Ebben az esetben a vizsgát ismét bojkottálni fogjuk.
Hogy mondta?
Mi mást tehetnénk, ha országunk királya ilyen makacs?
Alattvalóinak feladata megváltoztatni a döntéseit.
Az életünk árán is meg fogjuk próbálni. Nem ért egyet ezzel, Felség?
- Tanácsos! - Ön az ország uralkodója.
De ez az ország nem csak Felségedé.
Csoszun országát eddig is tudósai védelmezték, és ez a jövőben sem fog változni.
Ezért, ha megpróbál ezen változtatni,
kénytelenek leszünk megmutatni Felségednek, mire képes egy tudós valójában.
Egy pillanat...
Eddig még nem találkoztunk, Uram.
Min Joo Shik vagyok, az egykori harmadik Munkaügyi Miniszter.
Jang nagyurat szolgálom Changnyungban.
Hong Gook Young titkár vagyok.
Ön olyan férfi, aki képes a szabadon szálló kismadarat egy pillanat alatt a földre taszítani.
Changnyungban nagyon is jól ismerjük önt, Főtitkár uram.
Valóban? De mivel én még sohasem hallottam önről,
önben bizonyára nincs meg a tehetség ahhoz, hogy hírnevet szerezzen magának.
Tessék?
Igen, igaza van. Igaza van. Egyszerű ember vagyok.
De köszönteni akartam, mert azt hiszem, mostantól gyakran találkozunk majd.
Kérem, vegyen kegyeibe, Hong titkár uram.
Felség, csak úgy özönlenek a felmondások!
Még a frissen kinevezett hivatalnokok is csatlakoztak!
És ez még nem minden, Felség.
Beszüntették a munkát, ezért most mindegyik állami intézmény bezárt!
Azt hallottam, a Munkaügyi és Adóügyi Minisztériumban a legkritikusabb a helyzet.
Mi a helyzet az Adóügyi Minisztérium Nam In tagjaival?
Mostanra már meg kellett volna érkezniük. Miért késlekednek ennyire?
Szétküldtem a Birodalmi Testőrséget, hogy derítsék ki, mi történt, Felség.
Utánanézek, hogy bármilyen hivatalnok elhagyta-e már a postaállomást.
Én benézek a kocsmákba és vendégházakba.
Egy pillanat, Uraim!
Ő Yang Dae Chun. Személyesen adtam át neki Őfelsége levelét.
Micsoda? Akkor miért lett letartóztatva?
Hogyan? A tartományok feltartóztatják a hivatalnokokat, hogy ne jussanak el a fővárosig?
Igen. Azt állítják, gyilkosság ügyében nyomoznak, és ok nélkül letartóztatták őket.
Ez csak kifogás. Feltartják őket, hogy ne tudjanak eljutni ide.
Felség, ez csak a jéghegy csúcsa.
Még ha ide is érnek, akkor is csak munkaügyben és adóügyben tevékenykedhetnek.
Nem segíthetnek a többi minisztériumban vagy a tanácshivatalokban.
Személyesen kell megbizonyosodnom a palota és a főváros állapotáról. Készítsenek elő mindent!
A kormány összeroppanásának egyetlen áldozatai a szegények lesznek.
De mit tehetnénk?
Mindennek ifjú királyunk makacssága és tapasztalatlansága az oka!
Őfelsége hamarosan szembesül azzal, mit okozott ez a hiba az országnak!
De kiraboltak!
Nem csak engem! Három másik házba is betörtek!
Hányszor kell még elmondanom? Egy hivatalnok sincs, aki foglalkozna az üggyel!
Hogy érti azt, hogy nincsenek hivatalnokok? Hogy lehetséges ez?
Fényes nappal rabolnak! A rendőrség nem tehet semmit!
Te jó ég!
Kérem, segítsenek!
Ebben a közkórházban is kritikusak az állapotok.
A tisztviselők mind felmondtak, és néhány orvos is csatlakozott hozzájuk.
Felség!
Nagyszerű munkát végez.
Mit keres itt, Felség? Kérem, azonnal térjen vissza a palotába!
Veszélyes itt tartózkodnia!
- Veszélyes? Hogy érti ezt? - A fővárosban járvány tombol!
Ezek az emberek itt mind megfertőződtek a betegséggel.
Járvány tombol a fővárosban? Miért csak most értesít erről?
Három nappal értesítettük a minisztériumot.
De úgy tűnik, nem kézbesítették az üzenetet.
A járvány gyorsan terjed Gwanggyo és Gurigae tartományokban.
De nincs elég orvosunk vagy ügyintézőnk, és nem tudjuk irányítani a járványt.
Kérem, térjen vissza a palotába, Felség!
Magyar felirat: Brigi (brigichan@hotmail.com)
Időzítés: MrsKorea Javította: Brigi
Ez egy ingyenes fansub, rajongóktól rajongóknak. Kereskedelmi forgalmazása TILOS!
This is a FREE fansub. NOT for SALE!!! Get it for FREE @ d-addicts.com